Aldous Huxley

Aldous Leonard Huxley ( ; 26 a viz Gouere 1894 – 22 a viz Du 1963) a oa ur romantour, ur barzh hag ur prederour saoz.

A-douez an hanter-kant levr bennak bet skrivet gantañ ez anaver ar romant skiant-faltazi Brave New World (1932) Le meilleur des mondes, Pocket, 2002  er bed a-bezh ; e The Doors of Perception (1954) Les portes de la perception, 10x18, 2001  e kontas e vuhezadoù dindan drammoù psikedelek evel ar meskalin.
En e yaouankiz e voe kenrener ar gelaouenn Oxford Poetry hag e krogas da skrivañ istorioù berr ; diwezhatoc'h e skrivas senariooù evit ar sinema ha danevelloù e veajoù. E Los Angeles e tremenas trederenn diwezhañ e vuhez.

Denelour, peoc'helour e oa Aldous Huxley, hag ur flemmganer ivez. Pa oa o vont war an oad e voe dedennet gant al lezvredoniezhStudi an anadennoù-bred na c'heller ket displegañ, evel an diouganañ hag ar pellsanterezh. hag ar gevrinelezh prederouriel, ar pezh e gasas war-du an hollvedelouriezh (The Perennial Philosophy, 1945).
E diwezh e vuhez e voe anzavet evel unan eus speredoù pennañ e amzer. Seizh gwech e voe kinniget e anv evit Priz Nobel al Lennegezh, met biskoazh ne voe roet dezhañ.

Buhez
E Goldaming (Surrey), 49 km er mervent da London, e voe ganet Aldous Huxley e 1894 da Julia Arnold ha Leonard Huxley. Mestrez-skol e oa Julia Arnold ha nizez ar barzh Matthew Arnold (1822-1888) ; skrivagner ha mestr-skol e oa Leonard Huxley.

Hervez e vreur Julian e veze alies Aldous « oc'h arsellout iskisted an traoù » ; hervez e genderv Gervas e voe dedennet abred-tre gant an tresañ. BEDFORD Sybille, Aldous Huxley: A Biography, Alfred A. Knopf, 1974 (ASIN B000724LG0)
E klas e vamm e voe Aldous e-pad bloavezhioù, betek ma klañvaas-hi. Goude-se ez eas da Eton College en Eton, Berkshire, nepell diouzh Windsor.
E 1908 e varvas Julia Arnold, pa oa he mab Aldous 14 vloaz. Tri bloaz goude, e 1911, e klañvaas hennezh d'e dro ha peuzdall e chomas e-pad daou vloaz pe dost abalamour da varradoù keratit HUXLEY Aldous (1939), After Many a Summer Dies the Swan, Ivan R. Dee, Inc., 1993 .
E miz Here 1913 e voe e Balliol College en Oxford evel lenner e rann al Lennegezh saoznek. HAUGRUD REIFF Raychel, Aldous Huxley: Brave New World, Cavendish Square, 2009  Tri bloaz goude, e 1916, e klaskas en em rollañ er British Army da gemer perzh er Brezel-bed kentañ ; nac'het e voe outañ avat, dre ma oa fall-tre e lagad dehoù ; en hevelep bloavezh ez eas da genrener ar gelaouenn lennegel Oxford Poetry, a oa bet krouet e 1910 Oxford Poetry.

Da heul e studioù e Balliol e klaskas labour abalamour ma tlee arc'hant d'e dad. Adalek miz Ebrel betek miz Eost 1917 e voe e karg eus ar pourvezañ e Maodiernezh an Aer, a ra war-dro ar Royal Air Force. Goude-se e kelennas galleg en Eton College e-pad bloaz — Eric Blair a oa unan eus e skolidi eno ; dic'houest e veze ar c'helenner da zerc'hel ar c'henurzh en e glasad, met barrek-kenañ e oa war ar yezhCRICK Bernard, George Orwell: A Life, Penguin Books, 1992 .

E 1919 e timezas gant Maria Nys (1899-1955), ur repuadez Belgiat ; ur mab o devoe, Matthew e anv, e 1920 hag a-hed ar bloavezhioù 1920 ez ejont gwech ha gwech all da Italia da weladenniñ o mignon D. H. Lawrence.

E 1937 e tilojas Aldous Huxley, e wreg hag o mab da Stadoù-Unanet Amerika, ma rejomp o annez en Hollywood, Los Angeles (Kalifornia). E Kalifornia e varvas e wreg Maria Nys e 1955.
E 1956 e timezas ar skrivagner d'ar skrivagnerez ha bredvezegez Laura Archera (1911-2007) ; ur biolinourez vrudet e oa ivez.

E 1960 e klañvaas abalamour da gankr ar c'harloc'henn, en e lazhas en diwezh e 1963.

Remzad
Kerkent ha boulc'het ar bloavezhioù 1920 e voe Aldous Huxley ur flemmganer hag ur skrivagner anavet. Flemmganoù e oa e romantoù kentañ, Crome Yellow (1921), Antic Hay (1923), Those Barren Leaves (1925) ha Point Counter Point (1928). Danevelloù berr a skrivas ivez : Limbo (1920), Mortal Coils (1922), Little Mexican (1924), ha Two or Three Graces(1926), hep dilezel ar varzhoniezh : Leda (1920), Selected Poems (1925), Arabia Infelix and Other Poems (1929). E bezh-c'hoari kentañ a skrivas d'ar mare-se, The Discovery, a voe embannet e 1924. Arnodskridoù a voe ivez er bloavezhioù-se : On the Margin (1923), Along the Road (1925), Essys New and Old (1926), Proper Studies (1927) ha Do What You Will (1929).

E 1930 ez embannas un arnodskrid all, Vulgarity in Literature hag un dastumad danevelloù berr anvet Brief Candles.
Music at Night and Other Essays a voe embannet e 1931, en hevelep bloavezh hag an dastumad barzhonegoù The Cicadas and Other Poems.
E 1932 e skrivas an arnodskrid Text and Pretexts hag embannet e voe e bempvet romant, Brave New World. An enep bev d'un utopienn eo ar romant-se, a c'hoarvez e London er bloavezh 2540, en ur gevredigezh renet gant teknologiezh ar gouennañ, an embregata bredoniel hag an darblegerezh pavlovekDeskrivadur ur veziadelezh peurvat ha disi eo an utopienn. Gant ar skrivagner saoz Sir Thomas More (1478-1535) e voe goveliet ar ger utopia diwar an henc'hresianeg οὐ-τόπος oy-tόpos, "e lec'h ebet" ; diwar δυσ-τόπος e voe goveliet ar ger saoznek dystopia evit komz eus un enep-utopienn, da lavarout eo eus ur bed spontus, ha gant an dilennad saoz John Stuart Mills e voe implijet en unan eus e brezegennoù e 1868..
E 1936 e voe embannet ur romant all Eyeless in Gaza, ur bazenn a-bouez e buhez an aozer war-du ar peoc'helouriezh hag ar gevrinelezh, a zisplegas en e zastumadoù arnodskridoù anvet Pacifism and Philosophy (1936), Ends & Means: An Inquiry into the Nature of Ideals (1937) hag An Encyclopedia of Pacifism (1937 ivez).

Gant an tiegezh Huxley e tivroas ivez o mignon Henry FitzGerald Heard, anezhañ un istorour, ur skiantour hag ur prederour, da Galifornia e 1937 ; hemañ eo a lakaas Huxley war hent ar Vedanta – ur skourr eus an Upanishad, prederouriezh an hindouegezh.
Pelloc'h, e 1938, e kejas Huxley ouzh ar prederour indiat Jiddu Krishnamurti (1895-1986) ; perzh a gemeras er c'helc'hiad dalc'hidi ar Vedanta kaset gant ar prederour ha manac'h indezat Swami Prabhavananda (1893-1976), eus Urzh RamakrishnaDiazezet 1897gant SwamiVivekananda, unan eus diskibled Sri Ramakrishna., en e vanati en Hollywood. E vignon ar skrivagner saoz Christopher Isherwood a zegasas d'ar c'helc'hiad ivez.
Betek e varv e chomas Aldous Huxley stag ouzh The Vedanta Society of South California (VSSC) ; 48 pennad a skrivas evit kelaouenn an aozadur etre ||1941]] ha 1960ISHERWOOD Christopher (1945), Vedanta for the Western World . En abeg d'e vennozhioù prederourel avat – ne grede e doue ebet, pa ne c'heller ket prouiñ bezañs doue pe zoueez – ne c'hallas ket en em reiñ d'ur relijion. 
E-keit-se e labouras Huxley evel senarioour en Hollywood. Ar bern arc'hant a zastumas evel-se a zispignas evit degas d'ar Stadoù-Unanet Yuzevien, skrivagnerien hag arzourien alaman hag a dec'he a-zirak an naziegezh.

E 1940 e tilojas an tiegezh Huxley da Llano, ur pennkêr lec'hiet en dezerzh hag en em led e penn Norzh kontelezh Los AngelesGoogle Maps.

E 1944 e skrivas ur pennad-digeriñ evit troidigezh saoznek ar Bhagavad-Gita gant Swami Prabhavananda ha Christopher Isherwood Bhagavad-Gita: The Song of God, troidigezh gant Swami Prabhavananda ha Christopher Isherwood, Signet, 2002 — . Nepell goude e skrivas Aldous Huxley e oberenn brederourel The Perennial Philosophy (1945).

Goude an Eil brezel-bed, e 1953, e c'houlennas Aldous Huxley ar geodedourelezh evitañ, evit e wreg hag evit o mab ; peogwir e nac'has Huxley dougen armoù evit SUA hag anzav e rae kement-se evit abegoù relijiel e voe sparlet an hent dezhañ ha d'e diegezh.
E 1953 ivez e fellas d'ar skrivagner gouzout hiroc'h diwar-benn efedoù an drammoù psikedelekEus an henc'hresianeg ψυχή  psyc'hé "spered" ha δηλείν delein "diskuliañ" ; gant ar bredvezeg Humphrey Osmond e voe goveliet ar ger psychedelic e deroù ar bloavezhioù 1950. ; an doktor Humphry Osmond a bourchasas ur muzuliad meskalin dezhañ, hag a chomas gantañ e-pad an abadenn. Bloaz war-lerc'h ez embannas Huxley disoc'hoù e daol-arnod en e levr Doors of Perception (1954).
Div brezegenn a zistagas en azeuldi ar VSSC e Hollywood e 1955 :  Knowledge and Understanding ha Who Are We? ; enrollet e voent o-div, hag embannet diwezhatoc'hCf. infra..
En hevelep bloavezh ez embannas e 10 romant, The Genius and the Goddess, a azasaasevit ar c'hoariva e 1958.

En abeg d'e gleñved e rankas Aldous Huxley disterniañ un tamm e deroù ar bloavezhioù 1960. An arnodskrid On Art and Artists a zeuas er-maez e 1960, heuliet gant ur pennad er gelaouenn Vedanta for the Western World anvet Symbol and Immediate Experience. E 1962 e voe ar studiadenn The Politics of Ecology — ur skrid degemennus, hag e romant diwezhañ, Island. E 1963 e voe moullet an arnodskrid Literature and Science, nebeut kent marv ar prederour.

 Oberennoù 
  Romantoù  Danevelloù berr   Barzhonegoù  Skridoù evit ar sinema 1921 Crome Yellow
 1923 Antic Hay
 1925 Those Barren Leaves
 1928 Point Counter Point — 
 1932 Brave New World — 
 1936 Eyeless in Gaza
 1939 After Many a Summer Dies the Swan
 1944 Time Must Have a Stop
 1948 Ape and Essence
 1955 The Genius and the Goddess
 1962 Island —  1920 Limbo
 1922 Mortal Coils
 1924 Little MexicanYoung Archimedes en SUA.
 1926 Two or Three Graces
 1930 Brief Candles
 1944 Collected Short Stories
 Jacob's Hands: A FableSkrivet a-gevret gant Christopher Isherwood ; adkavet e 1997. 1916 Oxford Poetry
   The Burning Wheel
 1917 Jonah
 1918 The Defeat of Youth and Other Poems
 1920 Leda
 1925 Selected Poems
 1929 Arabia Infelix and Other Poems
 1931 The Cicadas and Other Poems
 1971 Collected Poems Brave New World
 Ape and Essence
 1940 Pride and PrejudiceKenlabour.
 1943 Madame Curie
 1944 Jane Eyre
 1947 A Woman's Vengeance
 1950 Prelude to Fame  Studiadennoù  C'hoariva  Levrioù beajoù  Faltazi evit ar vugale 1936 Pacifism and Philosophy
 1937 An Encyclopedia of Pacifism
 1941 Grey Eminence
 1942 The Art of Seeing
 1953 The Devils of Loudun
 1962 The Politics of Ecology
 2007 Selected Letters 1924 The DiscoveryAzasaet diwar Francis Sheridan.
 1931 The World of Light
 1948 Mortal Coils – A PlayAzasaet diwar The Gioconda Smile.
 1958 The Genius and the GoddessAzasadur a-gevret gant Betty Wendel.
 1967 The Ambassador of Captripedia
 2000 Now More Than EverPezh-c'hoari kollet, adkavet gant Rann al Lennegezh Saoznek Skol-veur Münster, Germany. 1925 Along The Road: Notes and essays of a tourist
 1926 Jesting Pilate: The Diary of a Journey
 1934 Beyond the Mexique Bay: A Traveller's Journey 1967 The Crows of Pearblossom  Arnodskridoù 1923 On the Margin
 1925 Along the Road
 1926 Essays New and Old
 1927 Proper Studies — ASIN B0008B4H4Q
 1929 Do What You Will — ASIN B000880GUI
 1930 Vulgarity in Literature
 1931 Music at Night and Other Essays —  1932 Texts and Pretexts
 1936 The Olive Tree and other essays
   Pacifism and Philosophy — 
 1937 Ends and Means: An Inquiry into the Nature of Ideals — 
   An Encyclopedia of Pacifism — (ASIN B000SID0I8)
 1940 Words and their Meanings — (ASIN B0006AOXDY) 1945 The Perennial Philosophy
 1946 Science, Liberty and Peace
 1950 Themes and Variations
 1954 The Doors of Perception — 
 1956 Heaven and Hell
   Adonis and the AlphabetTomorrow and Tomorrow and Tomorrow en SUA.
 1958 Collected Essays
   Brave New World Revisited —  1960 On Art and Artists
 1963 Literature and Science
 1977 Moksha: Writings on Psychedelics and the Visionary Experience 1931–63
   The Human Situation: Lectures at Santa Barbara, 1959  Pennadoù evit ar gelaouenn Vedanta for the Western World 1941 Distractions
   Distractions II
   Action and Contemplation
   An Appreciation
   The Yellow Mustard
   Lines
   Some Reflections of the Lord's Prayer
 1942 Reflections of the Lord's Prayer
   Reflections of the Lord's Prayer II
   Words and Reality
   Readings in Mysticism
   Man and Reality
   The Magical and the Spiritual 1943 Religion and Time
   Idolatry
   Religion and Temperament
   A Note on the Bhagavatam
   Seven Meditations
 1944 On a Sentence From Shakespeare
   The Minimum Working Hypothesis
   From a Notebook
   The Philosophy of the Saints
 1945 That Art Thou
   That Art Thou II
   The Nature of the Ground
   The Nature of the Ground II
   God in the World 1946 Origins and Consequences of Some Contemporary Thought-Patterns
   The Sixth Patriarch
   Some Reflections on Time
 1947 Reflections on Progress
   Further Reflections on Progress
   William Law
   Notes on Zen
 1948 Give Us This Day Our Daily Bread
   A Note on Gandhi
 1949 Art and Religion
 1950 Foreword to an Essay on the Indian Philosophy of Peace|
 1952 A Note on Enlightenment   Substitutes for Liberation 1954 The Desert   A Note on Patanjali 1955 Who Are We? 1956 Foreword to the Supreme Doctrine   Knowledge and Understanding 1957 The "Inanimate" is Alive 1960 Symbol and Immediate ExperienceEnrolladurioù mouezhel
 1955 Knowledge and UnderstandingAll Music
   Who Are We?''All Music
Notennoù

Rummad:Skrivagnerien Bro-Saoz
Rummad:Skrivagnerien saoznek
Rummad:Ganedigezhioù 1894
Rummad:Marvioù 1963